b'\n_START_ARTICLE_\nSoteska\n_START_PARAGRAPH_\nSoteska (tudi: globel, kanjon, tesen, tesnica, korita, vintgar, grapa) je globoka ozka dolina s strmimi, deloma skalnatimi pobo\xc4\x8dji in obi\xc4\x8dajno s teko\xc4\x8do vodo na dnu. Pogosto skozi sotesko pelje tudi prometna pot (cesta, \xc5\xbeeleznica, pe\xc5\xa1pot,...).\n_START_SECTION_\nNastanek sosteske\n_START_PARAGRAPH_\nKjer se reka med dvema kotlinama prebije skozi vi\xc5\xa1ji svet, nastane soteska ali tesen, ki ima v pre\xc4\x8dnem prerezu vedno obliko \xc4\x8drke V. Nastanek soteske je torej posledica globinske erozije, \xc5\xa1e zlasti v zgornjem re\xc4\x8d nem toku. Posebno vlogo pri nastanku soteske ima tudi vrtin\xc4\x8d ast vodni tok. Oblika in globina so odvisne od vrste in lege kamnin skozi katere te\xc4\x8de reka.'